বাগেরহাট, ২০ জুন (শীর্ষ নিউজ ডটকম): বাগেরহাটের ফকিরহাট উপজেলার বেতাগা এলাকায়  ডেনমার্কের ডেপুটি হেড অব দ্যা মিশন মি. জন মোলার হ্যানসেন বেতাগা ও পার্শ্ববর্তী শুভদিয়া ইউনিয়নের দুটি গুচ্ছগ্রাম পরিদর্শন করেন। আজ সোমবার দুপুরে একটি এনজিওর কমিউনিটি ল্যাট্রিনসহ গুচ্ছগ্রামের জনস্বাস্থ্য বিষয়ক বিভিন্ন কর্মসূচি পরিদর্শন করেন তিনি।  এ সময় তার সঙ্গে ছিলেন রয়েল ড্যানিশ এম্বাসির জেনস পালসেন ও তাদের প্রোগ্রাম অফিসার মি. নিয়াত চৌধুরী। এছাড়া স্থানীয় ইউপি চেয়ারম্যান স্বপন কুমার দাসসহ গণ্যমান্য ব্যক্তিবর্গ উপস্থিত ছিলেন।  (শীর্ষ নিউজ ডটকম/প্রতিনিধি/এইউ/শাসি/১৮.৩৬ ঘ.)